Протекција (комедија у пет чинова)/65
V

САВА САВИЋ, сам

САВА САВИЋ: Па шта је ово сад, Сава Савићу? Ту Космајска улица, ту број 124... ту женска... и она каже да није моја жена. Па лепо, онда, ко је моја жена?... Или можда овде у кући има још која женска глава? Лепо, сешћу овде и чекаћу... (Узима столицу и седа насред собе) . . . „Ако сте имали што у овој кући, онда сте требали пажљивије да се понашате”!... А није ружно ни ово девојченце, ово што иште да се пажљивије понашам... Да је она казала да сам њен муж, па да јој и опростим!... (После краће паузе уздахне тешко) Ах, Персида, Персида срећо изгубљена, мал’ ми ниси очи ископала!

Протекција (комедија у пет чинова)